**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: PMK/112-2/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. június 24-ei nyilvános ülésére**

**Tárgy: Együttműködési megállapodás az AEROPLEX Közép-Európai Légijármű Műszaki Központ Kft.-vel**

**Az előterjesztő:** Papp Gábor polgármester

**Készítette:**  Kepli József János alpolgármester

**Megtárgyalta:**

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert aljegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Az Aeroplex (ACE) Kft.-t 1992-ben alapították a Budapesti Ferihegyi Nemzetközi Repülőtéren, a Malév-Lockheed közös vállalataként, a MALÉV légiflottájának forgalmi- és hangárkarbantartásaira, valamint a külföldi légitársaságok repülőgépeinek nagyjavítására, generáljavítására. A Műszaki Szakágat a MALÉV-ről a privatizáció miatt később leválasztották.

A társaság spanyol, norvég, orosz megrendelésre, vagyis a nemzetközi piacra dolgozik, az úgynevezett hangárkarbantartás területén, amikor a gépeket részletesen átvizsgálják és javítják.

Az Aeroplex a legnagyobb magyar repülőgép karbantartó központ.

Az Aeroplex Kft. a tevékenységi körébe tartozó, légijárművek részére nyújtott szolgáltatásainak helyszínét kívánja bővíteni. Célja a Repülőtér légiforgalmi szolgáltatásainak bővítése, ennek keretében légijárművek számára tárolási és különböző műszaki szolgáltatások nyújtásának megteremtése.

Hévíz Város Önkormányzat együttműködési céllal megkereste az Aeroplex Kft.-t. Az együttműködés az Önkormányzat és a Hévíz Balaton Airport számára is kedvező hatású lenne.

Tisztelt Képviselő-testület!

Kérem az előerjesztés megtárgyalását és a határozati javaslat elfogadását!

Hévíz, 2014. június 12.

**2.**

**Határozati javaslat**

1. Hévíz Város Önkormányzat Képviselő-testülete felhatalmazza Papp Gábor polgármestert az előterjesztés mellékleteként csatolt együttműködési megállapodás aláírására.

**Felelős:** Papp Gábor polgármester

**Határidő:** azonnal

**3.**

**Bizottsági állásfoglalás**

**4.**

**Mellékletek**

**Együttműködési megállapodás**

mely létrejött egyrészt

**Hévíz-Balaton Airport Korlátolt Felelősségű Társaság** (székhely: 8380Hévíz, Kossuth L. u. 1.; cégjegyzékszám: 20-09-072648; adószám: 23923610-2-20; képviseli: Benkő Attila ügyvezető), mint Repülőtér Üzemeltető (a továbbiakban Üzemeltető),

másrészt

**AEROPLEX Közép-Európai Légijármű Műszaki Központ Korlátolt Felelősségű Társaság** (székhely: 1185 Budapest, Liszt Ferenc Nemzetközi repülőtér., cégjegyzékszám: 01-09-164863, képviseli: ………………….. ügyvezető), mint leendő befektető (a továbbiakban Befektető)

valamint

**Hévíz Város Önkormányzat** (8380 Hévíz, Kossuth L. u. 1., képviseletében: Papp Gábor polgármester), mint támogató (a továbbiakban Támogató) (a továbbiakban együtt: Felek) között az alábbiak szerint:

Az Együttműködési megállapodás célja

1. A felek rögzítik, hogy a Hévíz-Balaton Airport Kft. az üzemeltetője a Sármelléki Nemzetközi Repülőtérnek (a továbbiakban: Repülőtér). A felek rögzítik, hogy jelen megállapodásuk célja a Repülőtér légiforgalmi szolgáltatásainak bővítése, ennek keretében légijárművek számára tárolási és különböző műszaki szolgáltatások nyújtásának megteremtése érdekében végzett együttműködésük alapjainak lefektetése.

Az Együttműködés tartalma

1. Befektető kijelenti, hogy tevékenységi körébe tartozó, légijárművek részére nyújtott szolgáltatásainak helyszínét kívánja bővíteni, ennek érdekében Budapesten kívüli, erre alkalmas vidéki repülőteret keres. Befektető tervezett szolgáltatásai: légijárművek parkoltatása, szervízelése és elbontása.
2. A felek rögzítik, hogy Befektető a Repülőteret az Üzemeltető munkatársainak kíséretében már több alkalommal megtekintette, az Üzemeltetővel tárgyalásokat folytatott. Az eddigi információk és tapasztalatok alapján a Befektető a Repülőteret a 2. pont szerinti céljaira alkalmasnak találta.
3. A felek megállapodnak, hogy a Repülőtér szolgáltatásainak a 2. pontban rögzítetteknek megfelelő bővítése érdekében együttműködnek, és további tárgyalásokat folytatnak a megvalósításhoz szükséges feltételek felderítése és azok megteremtési lehetőségeinek felkutatása érdekében.
4. Befektető vállalja, hogy az eddigi tapasztalok alapján észrevételeit, véleményét, javaslatait, a megvalósításra vonatkozó terveit, elképzeléseit a felekkel megosztja.
5. Az Üzemeltető vállalja, hogy lehetőségeihez mérten minden tőle elvárható támogatást megad az együttműködés keretében a Reptéri szolgáltatások 2. pont szerinti bővítéséhez. Vállalja továbbá, hogy a Befektető észrevételeire, javaslataira, terveire és elképzeléseire vonatkozó észrevételeit, véleményét a Befektetővel közli.
6. Támogató vállalja, hogy amennyiben a Befektető a 2. pont szerinti beruházása helyszínéül a Sármelléki Repülőteret választja, megvalósíthatósági tanulmányt készítet jelen együttműködési szerződés keretében a 2. pont szerinti beruházásról.

Az Együttműködés tartama

1. A felek megállapodnak, hogy jelen megállapodást határozatlan időre kötik, azt bármelyik fél 30 napos felmondással, írásban, indokolás mellett megszüntetheti.

Vegyes rendelkezések

1. A Felek a szerződés során kötelesek mindenben együttműködni. A szerződésben nem szabályozott kérdésekben a Polgári Törvénykönyv rendelkezései az irányadók.
2. Jelen szerződés 2 számozott oldalból áll, melyet Felek mint akaratukkal mindenben megegyezőt előzetes értelmezés után 3 példányban aláírnak.

……………………………………, 201………………………………………

…………………………………… ……………………………………. ………………………………….

Támogató Üzemeltető Befektető

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Kepli József** | **alpolgármester** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |