**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/539-1/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. június 24.-ei nyilvános ülésére**

**Tárgy:** A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.26.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán István közterület-felügyelő

**Megtárgyalta:** Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A közigazgatási hatósági eljárás és szolgáltatás általános szabályairól szóló 2004. évi CXL. törvény 94/A. §-a a közigazgatási bírság, helyszíni bírság és az elkobzás alkalmazásának eljárásjogi alapjaival foglalkozik. A 94/A. § (1a) pontja szerint:

„A helyi önkormányzat képviselő testületének rendelete alapján megállapítható közigazgatási bírság felső határa- a jogsértő személyétől függően- természetes személyek esetén kétszázezer forint, jogi személyek és jogi személyiséggel nem rendelkező szervezetek esetén kétmillió forint lehet. A közigazgatási bírság felső határát az önkormányzati rendeletben a jogsértés jellegével arányban kell megállapítani.”

(Beiktatta a 2013. évi CCXVIII. törvény 10. § (9) bekezdése, hatályos 2014. I. 1-től)

Hévíz Város Képviselő-testületének a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.26.) önkormányzati rendelet 2. § (2) bekezdésének hatályos rendelkezése alapján:

„A közösségi együttélés alapvető szabályairól, valamint ezek elmulasztása, megszegése miatti eljárásban a jogsértő- az eljárási képességgel nem rendelkező természetes személy kivételével-helyszíni bírság vagy közigazgatási bírsággal sújtható, és vele szemben elkobzás foganatosítható. A helyszíni bírság mértéke ötvenezer forintig, míg a közigazgatási bírság mértéke százötvenezer forintig terjedhet.”

A jogbiztonság, valamint a megbírságolt személyek jogainak védelme érdekében szükséges a helyi önkormányzatok számára megállapítani a rendeletük alapján kiszabható közigazgatási bírságok lehetséges felső határát. Természetesen a Ket.-ben megállapított maximum nem jelenti, hogy az önkormányzati rendelet, illetve hatóság teljesen tetszőlegesen határozhatná meg a bírságot. Fontos tényező az arányosság elve, amire figyelemmel kell lenni.

A törvényi rendelkezésnek megfelelően a közigazgatási bírság összegét százötvenezer forintról kétszázezer forintra kell módosítani az önkormányzati rendeletben.

A fenti rendelet 2. § (7) bekezdésében szereplő Hévíz Város Önkormányzat 11749039-15432429 számú költségvetési elszámolási számlaszáma szintén megváltozott, és a következő számlákra tagozódott:

* A 11749039-15432429-10190009 számú közterület-felügyelet bírság számla, amely az önkormányzati rendelet alapján kiszabott bírságokat kezeli.
* A 11749039-15432429-1020005 számú közterület-felügyelet szabálysértési bírság számla, amely a szabálysértésekről szóló 2012. évi II. törvény alapján kiszabott bírságokat kezeli.

Az önkormányzati rendelet-tervezet módosításának, indokolása:

1. §. A közigazgatási bírság mértékhatárát meghatározó rendelkezés.
2. §. A közigazgatási bírság befizetésének számlaszámát megnevező szakasz.
3. §. A rendelet hatálybeléptetése.

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek!

A rendelet-tervezet elfogadása minősített többséget igényel.

Hévíz, 2014. június 13.

**2.**

**Hévíz Város Önkormányzat Képviselő-testületének**

**…/… .. . ..) önkormányzati rendelet tervezete**

**A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.26.) önkormányzati rendelet módosításáról**

Hévíz Város Önkormányzat Képviselő-testülete a közigazgatási hatósági eljárás és szolgáltatás általános szabályairól szóló 2004. évi CXL. törvény 94/A. § (1a) kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva, a következőket rendeli el:

**1. §** A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.26.) önkormányzati rendelet 2. § (2) bekezdése helyébe a következő rendelkezés lép:

„2. § (2) A közösségi együttélés alapvető szabályairól, valamint ezek elmulasztása, megszegése miatti eljárásban a jogsértő- az eljárási képességgel nem rendelkező természetes személy kivételével-helyszíni bírság vagy közigazgatási bírsággal sújtható, és vele szemben elkobzás foganatosítható. A helyszíni bírság mértéke ötvenezer forintig, míg a közigazgatási bírság mértéke kétszázezerforintig terjedhet.”

**2. §** A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.26.) önkormányzati rendelet 2. § (7) bekezdése helyébe a következő rendelkezés lép:

„2. § (7) A közösségi együttélés alapvető szabályainak elmulasztása, megszegése miatt kiszabott közigazgatási bírságot készpénz-átutalási megbízással, vagy Hévíz Város Önkormányzat 11749039-15432429-10190009 számú költségvetési elszámolási számlájára átutalással kell megfizetni a határozat jogerőre emelkedésétől számított 30 napon belül.”

**3. §** A rendelet a kihirdetését követő napon lép hatályba, és a hatályba lépését követő napon hatályát veszti.

Hévíz, 2014. június 24.

dr. Tüske Róbert Papp Gábor

jegyző polgármester

Kihirdetve:

2014. június …

dr. Tüske Róbert

jegyző

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 24/2013. (VI.26.) önkormányzati rendelet módosítása.

**Társadalmi-gazdasági hatása**: A jogbiztonság, valamint a megbírságolt személyek jogainak védelme érdekében szükséges a helyi önkormányzatok számára megállapítani a rendeletük alapján kiszabható közigazgatási bírságok lehetséges felső határát

**Költségvetési hatása**: Nincs

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: Törvényi kötelezettség.

**A rendelet megalkotása elmaradása esetén várható következmények**: Az Önkormányzat törvényben rögzített kötelezettsége elmulasztása következne be

**A rendelet alkalmazásához szükséges feltételek**:

* **személyi**: nincs
* **szervezeti**: nincs
* **tárgyi**: nincs
* **pénzügyi**: nincs

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Kepli József** | **alpolgármester** |  |  |
| **Dr. Márkus Mirtill** | **aljegyző** |  |  |
| **Bediné Makra Anikó** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Márkus Mirtill** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |